สวัสดีครับ ผมโดนลูกหมาที่เลี้ยงไว้มัน เอาเคี้ยวมาขวน เป็นแผลเล็กๆ แต่ก็มีเลือด ออกอยู่บ้าง ไม่เคยฉีดยาป้องกันพิษสุนัขบ้า ให้น้องเลย อย่างนี้ ผมควรไปฉีด กระตุ้นภูมิไหมครับ
สวัสดีค่ะ โรคพิษสุนัขบ้าเป็นโรคที่เกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำซึ่งจากที่กล่าวมา การโดนสุนัขมาข่วนเป็นแผลเล็กๆ มีเลือดออกดังกล่าวมา จัดเป็นแผลเสี่ยงที่จะรับเชื้อโรคพิษสุนัขบ้ามาได้ค่ะ หากยังไม่เคยได้รับวัคซีนมาเลยนั้น ควรจะต้องไปฉีดวัคซีนให้ครบ 5 เข็ม หากเคยฉีดวัคซีนพิษสุนัขบ้าครบคอร์สมาแล้ว การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันในเบื้องต้นสามารถทำความสะอาดแผลด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ